De avibus Scansoribus in Africa boreali et Asia occidentali a nobis observatis 
in genere , prolusio : 
In universum 12 aves Scansores in illis terris reperimus. Ex his tres species cum Europa 
communes, reliquarum vero ter maior numerus indigenae et peculiares fuerunt. Novas 7 ad 8 
fuissi iudicavimus. E singulis generibus Psittaci, Pogoniae, Tamatiae et Iyngis singulam speciem 
observavimus; Centropodis generis duas species, Pici et Cuculi tres collegimus. Hanc brevibus 
propino illarum formarum geographicam a nobis observatam distributionem: 
Aegyptus utraque 5 species nutrit, tres in Europa habitantes, proprias 2: 1) Iyngem 
Torquillam europaeam; 2) Cuculum cariorum cum varietatibus in Europa cognitis; 3) Cuculum 
glandarium (’) in Europa australi rarum cum varietatibus gravibus; 4) Centropoclem aegyptium 
seu senegalensem et 5) Centropodem superciliosum ( 3 ) novam speciem, Arabiae et Aethiopiae 
communem. 
InNubia et Aethiopiae provincia Dongala 4 species observavimus, europaeas duas, 
totidem proprias: 1) Cuculum canorum; 2) Cuculum glandarium; 3) Cuculum Picam ( 2 ) novam 
speciem C. serrato affinem 4) Psittaci speciem totam viridem imperfectius observatam ( 4 ). 
In Syriae monte Libano unica sed nova forma nobis obviam fuit, quam Pici syriaci ( 5 ) 
nomine describam. 
In Arabia septentrionali sinaitica duas species venati sumus 1) Cuculum canorum 
et 2) Cuculum glandarium, europaeum utrum que. 
In Arabia meridionali unicum Centropodem superciliosum vidimus. 
(') a. Cuculum canorum antice cinereum adultum raro vidimus, sed in remotissima australis Dongalae regione unum occidimus, 
rufam et fasciatam formam utroque sexu saepissime vidimus, hinc Cuculo etiam varietatem, impedita evolutione, constantem tribuere 
malim. In Habessinia, a Dongala parum remota, Cuculum non esse Ludo lf contendit, nec nos Cuculi europaei vestigia illic habuimus. 
b. Cuculi glandarii mutationem perfectius observavimus et specimina iuvenilia et quae colorum transitum a Cuculo pisano 
arguunt Berolinum misimus. 
( 2 ) Cuculus Pica H. et E. 
C. serrato valde affinis, sed minor, rostrum et ungues fortiora, supra ater, cristatus, alarum speculo et rectricum apicibus albis, 
subtus niveus. 
Cum praeter colorem alii characteres adsint, cum serrato capensi iniuste coniungi videtur. Ad Ambutohl Dongalae occisus. 
( 3 ) Centropus superciliosus H. et E. 
Statura Centr. aegyplii , pede paullo longior; Supra antice nigrofuscus, lineis longitudinalibus denticulatis albis pictus, medius 
rufofuscus, cauda longa terminali nigra, viridi nitente, basi subtiliter fasciata, pileo capitis unicolore, taenia alba supraoculari, tanquam 
superciliis albis; Subtus albicans gula et medio abdomine albis, collo longitudinaliter albo et nigro lineato hypochondriis et crisso 
transverse nigro undulatis, alarum rufarum apicibus cinerascentibus. Calcar longum. Iuvenis magis transverse fasciolatus. 
( 4 ) Psittaci speciem viridem parvam captivam apud praefectum Dongalae vidimus, ea vero a Ps. Meyeri diversa erat et 
sennaarensis dicebatur. Cum iter in eius patriam facere nobis propositum erat, captivum non descripsimus, itinere non facto liberum 
dein non vidimus. Tribu cum francofurtano conveniebat. Noster, a quo babessinicus Ps. Taranta Lathami apud Saltium descriptus 
differt, ad Romanorum Psittacum in insula Nili Sai primum visum referendus est. In Habessinia de specie una audivimus, sed ea non 
obviam facta est. Plura de his alibi. 
( 5 ) Picus syriacus H. et E. Mas. 
Statura Pici medii, non cristatus, tetradactylus, digito externo postico longissimo. Rostrum octogonum apice non compresso, 
sed tetragono et acuto. Supra vertex fusco et coccineo varius, fronte albicans. Occiput, alarum flexurae et remigum apices rufofusca, 
alae mediae et tergaeum medium a cervice inde nigra, pennae scapulares late albae. Remigum complicatarum fasciae 3 albae mediae, 
praeterea una utrinque obsoleta et apices albi. Cauda nigra lateribus fuscescens, rectricibus extimis maculis albis tribus, secundis tenui 
apicali instructis; Subtus collum totum et abdomen flavicante alba, taenia colli lateralis nigrofusca, pectoris fascia transversa interrupta 
et crissum cum tectricibus caudae coccineo rosea. E monte Libano. 
Hempr. et Eiirenb. Aves T. 
